# **DECIZIA ETAPEI DE ÎNCADRARE**

## Nr. număr din zz.ll.aaaa

PROIECT

Ca urmare a solicitării de emitere a acordului de mediu adresate de **VANGEVIA S.R.L.**, cu sediul în Str. SICULA, Nr. 656/B, sicula, Judetul Arad, , înregistrată la APM Arad cu nr. 2026/R/06.06.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţeI Comisiei de Analiză Tehnică din data de 06.07.2016, că proiectul **EXTINDERE HALĂ PRODUCŢIE** propus a fi amplasat în loc. Şicula, nr. 656/B, jud. Arad, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) **proiectul se încadrează** în prevederile Hotărârii Guvernului nr. 445/2009, anexa nr. 2 pct. 10, lit. b – Proiecte de dezvoltare urbană […] şi la pct. 13, lit a – Orice modificări sau extinderi […] ale proiectelor prevăzute în anexa 2 deja autorizate, executate sau în curs de a fi executate, care pot avea efecte semnificative negative asupra mediului;

 **b) mărimea proiectului**

Prin proiect se doreşte extinderea halei de producţie existentă pentru realizarea unor spaţii cu funcţiunile de magazie rumeguş şi vestiare

|  |  |  |
| --- | --- | --- |
|  | BILANŢ TERITORIAL  |  |
| 1 | Suprafaţă construită existentă | 244,20 mp  |
| 2 | Suprafaţa construită desfăşurată existentă | 284,41 mp  |
| 3 | Suprafaţa construită propusă | 83,43 mp |
| 4 | Suprafaţă spaţii verzi  | 10864 mp  |
|  | **SUPRAFAŢĂ TOTALĂ TEREN** | **11192 mp (cf. extras CF 301703)** |

 Alimentarea cu apă utilizată în scop igienico sanitar se va face din reţeaua de alimentare cu apă a localităţii

Evacuarea apelor uzate (menajere) se va face în reţeaua de canalizare menajeră a localităţii.

Incălzirea spaţii: centrală termică cu combustibil solid (lemne)

**c) cumularea cu alte proiecte**: nu este cazul.

**d) utilizarea resurselor naturale**: nu este cazul

**e) producţia de deşeuri**: deşeurile generate ca urmare a implementării proiectului vor fi predate operatorilor autorizaţi în vederea valorificării/eliminării după caz;

**f) emisiile poluante, inclusiv zgomotul şi alte surse de disconfort**: implementareaproiectului nu generează emisii poluante, zgomot sau alte surse de disconfort peste limitele maxim admise si acestea nu vor fi resimtite de oameni datorita faptujlui ca amplasamentul proiectului se afla la o distanta considerabila de zona locuita (cca 1,5 km);

**g) riscul de accident, ţinându-se seama în special de substanţele şi de tehnologiile utilizate**: titularul de proiect va lua măsuri în vederea prevenirii accidentelor;

***2. Localizarea proiectelor (se ia in considerare sensibilitatea mediului în zona geografica posibil a fi afectata de proiect):***

**2.1.** **utilizarea existentă a terenului**: teren intravilan, trup izolat, hală producţie;

 **2.2. relativa abundenta a resurselor naturale din zona, calitatea si capacitatea regenerativă a acestora**: nu este cazul

**2.3. capacitatea de absorbţie a mediului, cu atentie deosebită pentru**:

**a)** **zonele umede**: nu este cazul;

**b)** **zonele costiere**: nu este cazul;

**c)** **zonele montane si cele împădurite**: nu este cazul;

**d)** **parcurile şi rezervaţiile naturale**: nu este cazul, zona supusă implementării proiectului este situat în afara unei arii naturale protejate de pe teritoriul judeţului Arad;

**e) ariile clasificate sau zonele protejate** prin legislaţia în vigoare, cum sunt: zone de protectie a faunei piscicole, bazine piscicole naturale si bazine piscicole amenajate etc.: nu este cazul;

**f) zonele de protecţie specială**, mai ales cele desemnate prin Ordonanţa de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificarile si completarile ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului** stabilite de legislatie au fost deja depasite: nu este cazul;

**h) ariile dens populate**: nu este cazul;

**i) peisajele cu semnificatie istorica, culturala si arheologica**: nu este cazul;

***3. Caracteristicile impactului potential:***

**a) extinderea impactului** - aria geografica şi numarul persoanelor afectate: nu este cazul;

**b) natura transfrontiera a impactului**: nu este cazul;

**c) marimea si complexitatea impactului**: impactul generat ca urmare a implementării proiectului nu va fi resimţit în afara amplasamentului având în vedere distanţa considerabil de mare faţă de zona de locuit;

**d) probabilitatea impactului**: nesemnificativă;

 **e) durata, frecventa si reversibilitatea impactului**: nu este cazul.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

**-** proiectul nu se supune/nu se implementează în sit Natura 2000 sau în altă arie naturală protejată desemnată conform legii.

- investiţia menţionată mai sus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare.

**Condiţiile de realizare a proiectului:**

- respectarea documentaţiei depuse la APM Arad;

- respectarea tuturor actelor de reglementare emise de alte autorităţi şi a legislaţiei în vigoare;

- pentru diminuarea impactului generat în timpul construcţiei se va urmări :

- scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;

- evitarea pierderilor de materiale de construcţie din utilajele de transport;

- folosirea unor utilaje şi mijloace de transport silenţioase;

***a) Protecţia calităţii apelor:***

- este interzisă orice deversare de ape uzate, efluenţi lichizi, reziduuri sau deşeuri de orice fel în ape de suprafaţă, subterane, pe sol sau în subsol;

***b) Protecţia calităţii aerului:***

- organizarea activităţii se va face astfel încât impactul asupra mediului şi populaţiei să fie cât mai redus (zgomotul, cantitatea de particule în suspensie şi sedimentabile să fie cât mai redusă);

- se va asigura încadrarea indicatorilor de calitate ai aerului la limita incintei în prevederile STAS 12574/1987 „Aer din zonele protejate”.

***c) Protecţia solului şi a subsolului:***

- se vor asigura condiţii pentru depozitarea în siguranţă a materialelor de construcţie, astfel încât să nu blocheze căile de acces, să nu poată fi antrenate de vânt sau de apele pluviale;

- se vor lua măsuri pentru îndepărtarea de pe teren a deşeurilor inerte şi nepericuloase rezultate în urma lucrărilor;

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc.);

- la terminarea lucrărilor terenul neocupat va fi curăţat şi readus la forma iniţială**.**

***d) Gestionarea deşeurilor:***

- deşeurile menajere şi deşeurile de ambalaje vor fi colectate pe categorii, în pubele/containere, urmând a fi preluate de societăţi autorizate în transportul, valorificarea şi eliminarea acestora;

- se va evita depozitarea necontrolată a deşeurilor de orice natură ce vor rezulta pe perioada derulării lucrărilor;

- deşeurile menajere din organizarea de şantier, precum şi cele inerte rezultate din tehnologiile de execuţie, se vor colecta pe tipuri, se vor depozita în spaţii special amenajate, urmând ca deşeurile menajere şi cele inerte să fie transportate la un depozit de deşeuri solide nepericuloase autorizat, cele din materiale recuperabile se vor valorifica,;

***e) protecţia biodiversităţii - spaţii verzi:***

- se va realiza refacerea ecologică a zonelor afectate de execuţia lucrărilor;

- organizarea activităţii se va face astfel încât impactul asupra peisajului să fie cât mai redus;

- va fi realizat procentul de spaţiu verde prevăzut în documentaţie astfel încât să se respecte H.G. 525/1996.

**Se vor respecta prevederile.**

- OUG 195/2005 aprobată prin Legea 265/2006 privind protecţia mediului cu modificările şi completările ulterioare;

- Legea nr. 211/2011 privind regimul deşeurilor cu completările şi modificările ulterioare;

- Legea nr. 104/2011 privind calitatea aerului înconjurător cu completările şi modificările ulterioare;

**Alte condiţii:**

Respectarea documentaţiei tehnice depuse la APM Arad şi a punctelor de vedere (avizelor) emise de autorităţile implicate în realizarea investiţiei.

**Documentaţia conţine:**

- Notificare; memoriu de prezentare; plan de situaţie şi plan de încadrare în zonă; anunţ depunere solicitare de emitere a acordului de mediu;; listele de control; proces verbal întocmit în baza şedinţei colectivului de analiză tehnică; anunţ decizia etapei de încadrare;

- Certificatul de urbanism nr. 03/11.04.2016 eliberat de Primăria comunei Şicula;

- Extras de carte funciară nr. 301703 comuna Şicula, eliberat de OCPI Arad – Biroul de Cadastru şi Publicitate Imobiliară Ineu;

- Decizia etapei de evaluare iniţială nr. 7789/09.06.2016, eliberată de APM Arad;

Organizarea activităţii se va face astfel încât impactul asupra mediului şi populaţiei să fie cât mai redus.

Se va urmări ca prin activitatea desfăşurată să nu se producă poluări ale factorilor de mediu; orice fel de poluare va fi adusă imediat la cunoştinţă Autorităţilor implicate în vederea luării măsurilor care se impun pentru limitarea şi eliminarea efectelor negative.

 Proiectul propus nu necesită parcurgerea celorlalte etape ale procedurii,

**În conformitate cu prevederile legislaţiei de mediu în vigoare, la finalizarea lucrărilor de construcţie şi înainte de punerea în funcţiune, titularul investiţiei are obligaţia să notifice în scris A.P.M Arad şi G.N.M Arad în vederea efectuării unui control pentru verificarea condiţiilor din prezentul act de reglementare.**

Prezenta decizie este valabilă pe toată perioada punerii în aplicare a proiectului

**Înainte de începrerea activităţii se va depune la A.P.M. Arad documentaţia în vederea obţinerii autorizaţiei de mediu**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Dana Monica DĂNOIU**

**Şef serviciu, A.A.A.**

**Gabriela VESA**

Întocmit,

Dacian Florentin IOSIF